Alsted Forsamlingshus
Generalforsamling d. 19 august 2020
Kl. 19.30 i Alsted Forsamlingshus
	Antal stemmeberettigede: 27

1. Valg af dirigent
· Bestyrelsen foreslog Gitte Aamand og hun blev valgt. Hun tilkendegav at der var lovligt indkaldt.
 
2. Bestyrelsens beretning v. Erik Jensen.
   
Denne beretning vedrører perioden fra den ordinære generalforsamling den 2.april 2019. 

Når der ikke har været afholdt generalforsamling som anført i foreningens love skyldes det de restriktioner som blev indført af regeringen, som  følge af den igangværende pandemi med Covid19.

I en stor del af perioden har Erik Jensen fungeret som formand. Derfor er det mig, der holder formandsberetningen.

Efter generalforsamlingen konstituerede bestyrelsen sig således:

Torben Cordtz formand
Erik Jensen næstformand
Bente Larsen kasserer
Poul Kristensen sekretær og protokolfører
Merete Jensen madholdet
Dorte Hansen kommunikation/website

Suppleanterne:
Thomas Nielsen
Lisbeth Iversen

Blev inddraget i arbejdet.

Arrangementer. Inden Coronaepidemien brød ud blev der  (som sædvanligt) afholdt vellykkede arrangementer såsom høstgildet, vildtaften, julemiddag, ølaften med Sorø bryghus og Italensk aften. Alle arrangementer havde stor deltagelse med pæne overskud. Desuden holdt sangeren og sangskriveren Allan Olsen koncert i forsamlingshuset for fulde huse den 21/11. Her var der også et lille overskud, men vigtigst var, at vi fik besøg af mange ”nye ansigter”. 
Da regeringen greb ind og forbød forsamlinger havde vi indbudt til den helt store ”Fiskeaften”; men heldigvis kom indgrebet så betids, at vi ikke fik et stort økonomisk tab på den konto.


Vedrørende Huset. Udvikling og vedligehold:

Ved det første bestyrelsesmøde i april 19. Prioriterede vi at prioritere renovering af køkkenet som 1. Prioritet.  Gulvet som anden prioritet og ny varmekilde som 3. Prioritet, men således af vi ville begynde at søge om fondsmidler til gulv og varme medens vi renoverede køkkenet.

Denne plan har vi stort set kunne holde. Køkkenet er, som i kan se renoveret færdigt, mens huset alligevel var inaktiveret af Corona.  Allerede inden Coronaen havde  vi disponeret 60.000 kroner til renoveringen. På grund af foreningens sunde økonomi, kunne vi fastholde dispositionen, trods de svigtende indtægter pga. Cororna, hvilket har været en stor logistisk fordel.

Status er nu, at vi har fået tilsagn om fondsmidler af en størrelse så vi næsten har økonomi til at sende det gamle oliefyr på evig pension til fordel for en varmepumpe. Derved vil vi være fri for huset achilleshæl, olieprisen.

Vi har endnu ikke en løsning på gulvet. Allerhelst ville vi jo have et nyt gulv og samtidig isolere, men det kan blive nødvendigt at slibe og lakere én gang til, og så satse på forsatte angsøgninger til gode Fonde og håbe på, at Kommunen besinder sig og støtter de lokale aktiviteter herude på grænsen.

Ingen beretning uden et ord om opvaskemaskinen. Den italienske opvaskemaskine som vi for et par år siden købte hos et firma midt på Sjælland, kunne ikke klare opgaven, heller ikke i de perioder, hvor den ikke var defekt.  Vi har nu købt en brugt, renoveret opvaske maskine af mærket KEN, som kan klare  vores store selskaber.  Og den kører bare. Vi har lagt  det bag os. Vi købte for billigt, men det var i en tid hvor økonomien var anderledes anstrengt.

Fremtiden:

Coronaepidemien har betydet en nedgang i vores omsætning. Heldigvis er udlejningssiden ikke helt så ramt, og vi forventer at vores udlejninger vil stige yderligere, når det bliver kendt hvor godt et køkken vi kan tilbyde.

Men indtægten fra vores egne arrangementer er vigtig, og bestyrelsen har besluttet at vi så snart det er muligt og forsvarligt  vil sætte nye arrangementer i søen. 


Afsluttende høflighedsbemærkninger

Tak til:
Bestyrelsen – Alle som har givet en hjælpende hånd eller flere hænder, med at holde huset flot og indbydende.

	   Den blev enstemmigt godkendt.

· Søren Madsen: Tak for en god beretning
             
3. Forelæggelse af det reviderede regnskab v. Bente L.
· 121 medlemmer
· Ejendomsværdi 950 t.kr.
· 110 t.kr på konto d.d. – 25 t.kr som er låst fra fond
· 256 t.kr. i indtægter og 200 t.kr i udgifter
· Aktiver er steget også lidt i forhold til passiver.
· Ca. 36 t.kr. i overskud
· Så ca. 2 år kan vi bestå, uden indtægt
· Enstemmigt godkendt

Stor ros fra Gitte Aamand omkring styring af økonomien
                 	
4. Fastsættelse af kontingent.: 

· Bestyrelsen foreslår kontingentet uændret 100 kr. pr. medlem pr. år.
· Godkendt.

5. Vedtægtsændringer. 
Ingen.

6. Indkomne forslag. 
Ingen.


7. Valg af bestyrelse:
1. Merete Jensen - (2 år) Genvalgt
1. Dorte Hansen - (2 år) Genvalgt 
1. Bente Larsen - (2 år) Genvalgt 
1. Erik Jensen – (1 år) Ej genvalg
1. Thomas Nielsen – (1 år) Valgt

8. Bestyrelsessupleanter:
· Ib Nielsen - (1 år) Genvalgt
· Lisbeth Iversen – (1 år) Genvalgt
· Erik M. Swendsen – (1 år) Valgt

9. Valg af revisorer:
· Torben Olsen - (1 år) Genvalgt 
· Sonnich Engsted - (1 år) Genvalgt 

10. Valg af revisorsupleant:
· Hans Henrik Jensen - (1 år) Genvalgt 

11.  Eventuelt:
· Margit E: Kan er gøres noget omkring parkering ved huset. Gitte Aamand havde tilfældigvis lige snakket med Jens Nygaard fra kommunen, omkring evt. køb af ”den gamle brugs”. Det kunne være en fælles opgave for Lokalforeningen/ Forsamlingshuset/Idrætsforeningen og kommunen. Idrætsforeningen og lokalforeningen ser gode muligheder i dette.
· Torben C: Hvis huset skal bestå i fremtiden, skal der ske noget ny-udvikling, ud over de gode arrangementer vi holder i dag.
· Sonnich E: Hvad er det for en ny varmekilde i skal have. Torben C: Luft/vand pumpe. Undersøgte for nogle år tilbage og der var det jordvarme der var i søgelyset, men det har ændret sig, også fordi vi ikke kunne finde pladsen til at gå i jorden.
· Torben: Takkede af til Erik J som stoppede i bestyrelsen. Han overrakte nogen speciel øl som afskedsgave. Erik fik rosende ord med på vejen for det fantastiske arbejde gennem årene i huset, og at det var et bevis på hvad lokalfællesskab kan gøre så vi holder sammen. Erik gik ind i arbejdet omkring huset med den tanke at ville binde Fjenneslev og Alsted sammen. 
· Erik J: Takkede af til dirigenten og de fremmødte.
